Diari Oficial de la Generalitat Valenciana


Sumari del DOGV 9834, del 23-04-2024 (2024/3431)

Extracte de la convocatòria de 17 d'abril de 2024, de la Universitat Miguel Hernández d'Elx, de la XIV Beca Mordida de producció d'obra gràfica per a l'estudiantat i l'estudiantat titulat de la Facultat de Belles Arts d'Altea.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9834

Data del DOGV
:   23-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3431


Data del document
:   17-04-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx

Extracte de la convocatòria de 17 d'abril de 2024, de la Universitat Miguel Hernández d'Elx, de la XIV Beca Mordida de producció d'obra gràfica per a l'estudiantat i l'estudiantat titulat de la Facultat de Belles Arts d'Altea. [2024/3431]  
BDNS (identif.): 755604.  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
(https://www.infosubvenciones.es/bdnstrans/GE/es/convocatoria/755604  
  
Primer. Beneficiaris  
L'estudiantat i l'estudiantat titulat de la Facultat de Belles Arts d'Altea.  
  
Segon. Objecte  
L'objecte de la present convocatòria que regula aquestes bases, fruit de la col·laboració entre la Fundació Centre Internacional de l'Estampa Contemporània (CIEC), la Facultat de Belles Arts d'Altea (UMH) i el Vicerectorat de Cultura, Igualtat i Diversitat, és atorgar dues beques de producció d'obra gràfica a estudiants i/o estudiants titulats per a donar suport a la formació acadèmica i potenciar la seua producció artística.  
  
Tercer. Bases reguladores  
https://boumh.umh.es/files/2024/04/RR\_00917\_2024.pdf  
  
Quart. Quantia  
La dotació màxima total per a aquesta convocatòria és de 1.000 euros, repartits en dues borses de viatge fins a 500 euros cadascuna, una per cadascuna de les persones beneficiàries de la beca.  
Aquesta ajuda no té per objecte cobrir necessàriament la totalitat de les despeses ocasionades per la mobilitat, sinó ajudar a sufragar, totalment o parcialment, els costos de desplaçament, manutenció i allotjament.  
La subvenció consisteix en el pagament de:  
1. Dues borses de viatge de 500 €, una per cadascuna de les persones beneficiàries de la beca, que atorgarà el Vicerectorat de Cultura, Igualtat i Diversitat de la Universitat Miguel Hernández d'Elx.  
2. Dues beques de matrícula que atorgarà la Fundació CIEC, amb una subvenció del 80 % de l'import total de la matrícula (el 20 % de l'import restant ha de ser abonat per les persones beneficiàries) per a dos mesos en el Programa de formació de la Fundació CIEC, una per cadascuna de les persones beneficiàries de la beca.  
  
Quint. Termini de presentació de sol·licituds  
El termini de presentació de sol·licituds s'obri l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca al cap de vint dies naturals després de la publicació.  
  
Elx, 17 d'abril de 2024.- El rector: Juan José Ruiz Martínez.